Държавен вестник, бр. 84, 2005 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  84
(5) За прозорците на рулевата рубка се упот-
ребява закалено и обезопасено стъкло или рав-
ностойно на него.
(6) Изпълнителна агенция “Морска админис-
трация” може да разреши да се монтират бор-
дови илюминатори и прозорци без метални
капаци на бордовете и на кърмовата стена на
рубки, които са разположени на или над работ-
ната палуба, когато това няма да застраши бе-
зопасността на кораба.
Чл. 30. (1) Отливните отвори от помещения
под работната палуба, както и от затворени
надстройки или рубки на работната палуба,
които са снабдени с водонепроницаеми врати,
се оборудват с достъпни средства за предотвра-
тяване проникването на вода в кораба, когато
отворите преминават през обшивката.
(2) Отливният отвор се съоръжава с автома-
тичен невъзвратен клапан със средства за при-
нудително задействане от достъпно място. Прис-
пособлението за принудително задействане на
клапана се снабдява с индикатор, показващ дали
клапанът е отворен или затворен.
(3) Изпълнителна агенция “Морска админис-
трация” може да разреши да не се монтира кла-
пан по ал. 2, когато няма вероятност прониква-
нето на вода в кораба през отвора да доведе до
опасно наводняване и дебелината на тръбопро-
вода е достатъчна.
(4) Управлението на клапаните на приемни-
те и отливните тръбопроводи, които са от съ-
ществено значение за главните и спомагател-
ните механизми, може да се осъществява от
местни постове, когато тези тръбопроводи са
разположени в машинните помещения с вахте-
но обслужване. Средствата за управление са
достъпни и снабдени с индикатор, показващ
дали клапанът е отворен или затворен.
(5) Монтажните елементи, прикрепени към
обшивката и клапаните, са от стомана, бронз
или друг одобрен ковък метал. 
(6) Тръбите между обшивката и клапаните
са от стомана. На кораби, направени от матери-
ал, различен от стомана, ИА “МА” може да
разреши използването на други материали, ос-
вен за тръбите, намиращи се в машинните по-
мещения.
Чл. 31. (1) Когато фалшбордът на откритата
част на работната палуба образува “кладенци”,
минималната площ на водоотливните отвори
(А) в квадратни метри на всеки борд за всеки
“кладенец” на работната палуба се определя по
отношение на дължината (l) и височината на
фалшборда в “кладенеца”, както следва:
1. A = 0,07 l (не е необходимо за l да се при-
ема стойност, по-голяма от 0,7L);
2. ако средната височина на фалшборда е по-
голяма от 1200 mm, площта на водоотливните
отвори се увеличава с 0,004 m2 за всеки метър
дължина на кладенеца на всеки 100 mm разли-
ка във височината;
3. ако средната височина на фалшборда е по-
малка от 900 mm, площта на водоотливните
отвори може да бъде намалена с 0,004 m2 за
всеки метър дължина на кладенеца на всеки
100 mm разлика във височината.
(2) Изпълнителна агенция “Морска админис-
трация” може да изиска увеличаване на площта
на водоотливните отвори, изчислена съгласно
ал. 1, когато седловатостта на кораба не е дос-
татъчна, за да позволява палубата да се осво-
бождава бързо и ефективно от вода.
(3) Площта на водоотливните отвори за все-
ки кладенец на палуба на надстройката е не
по-малко от половината от площта (А), опре-
делена в съответствие с ал. 1, и се одобрява от
ИА “МА”.
(4) Водоотливните отвори се разполагат по
фалшборда така, че да осигуряват освобожда-
ване от водата по възможно най-бързия и ефек-
тивен начин. Долните краища на водоотливни-
те отвори се разполагат възможно най-близко
до палубата.
(5) Дъските на огражденията за съхранява-
не на риба и средствата за съхраняване на рибо-
ловното оборудване се разполагат така, че да
не възпрепятстват ефективността на водоотлив-
ните отвори. Дъските на огражденията за съх-
раняване на риба са така конструирани, че при
употреба да могат да се фиксират неподвижно
и да не възпрепятстват оттичането на водата от
палубата.
(6) Водоотливните отвори с височина, по-
голяма от 300 mm, сe защитaват с решетки, раз-
положени на разстояние не по-голямо от 230 mm
и не по-малко от 150 mm една от друга, или имат
други защитни устройства.
(7) Капаците за водоотливните отвори се
използват, ако са с одобрена конструкция. Ко-
гато се изисква капаците да имат устройства
за застопоряване по време на риболовните опе-
рации, тези устройства могат лесно да се уп-
равляват от достъпно място и се одобряват от
ИА “МА”.
(8) На кораби, предназначени да оперират в
райони, където е възможно обледеняване, ка-
паците и защитните устройства на водоотлив-
ните отвори са с конструкция, която позволява
лесното им снемане с цел ограничаване натруп-
ването на лед. Размерът на отворите и средст-
вата за снемане се одобряват от ИА “МА”.
Чл. 32. (1) Котвеното устройство на кораба
се състои от котвено оборудване, котвени вери-
ги или стоманени въжета, стопори и брашпил
или друго устройство за отдаване, убиране и
стоене на котва. Котвеното устройство следва
да осигурява бързо и безопасно опериране.
(2) Корабът се снабдява с подходящо вър-
зално устройство за безопасно швартоване при
всички експлоатационни състояния.
(3) Котвените и вързалните устройства отго-
варят на изискванията на призната организация.